I mars 2012 annonserte Kambodsjas nasjonale olympiske komité at den japanske komikeren Neko Hiroshi skulle representere Kambodsja i maraton under OL i 2012, etter å ha blitt gitt en «spesiell dispensasjon» siden ingen kambodsjanske utøvere klarte kravene til kvalifisering. Hiroshi, som har vært Kambodsjansk statsborger siden 2011, hadde deltatt i halv-maraton i Kambodsja i over et år og nådd pallen minst to ganger, noe som ga ham en nasjonal tilhengerskare. Det internasjonale friidrettsforbundet gikk imidlertid mot denne nominasjonen da IOKs regler krever at det må gå tre år etter nytt statsborgerskap før en utøver kan delta for sitt nye hjemland, og at det i dette tilfellet ikke var gode nok grunner til å gi dispensasjon fra dette.